Սևանը մեզ համար գերռազմավարական օղակ է։ Որքան պետք է լինի այս հինգ տարիներին Սևանից ջրառը, որքան պետք է օգտագործվի ոռոգման համար, ինչքան պետք է բարձրանա լճի մակարդակը, և վերջապես ինչ անել, որ ափամերձ տարածքների տերերը իջեցնեն գները և բարլավվի հանգստի գոտիների սպասարկումը։ Այս հարցերի պատասխանները կառավարության համար կարևոր չեն։ Հարևան Վրաստանում գրեթե ձրի՝ մեկ դոլարով, ծովափնյա հող են տալիս անհատներին, միայն թե հանգստյան գոտիներ սարքեն, իսկ Հայաստանում ափամերձ հանգիստը տարեց տարի ավելի անհրապույր ու թանկ է դառնում։ Եւ վերջապես, կառավարության ծավալուն ծրագրում ոչ մի բառ չկա այն մասին, թե քանի նոր աշխատատեղ ենք ունենալու 5 տարում։ Վարչապետը բոլորից կոնկրետ ծրագրեր է պահանջում, արդյունքի գնահատում, հստակ թվեր, բայց ինքը կարծես թե լուրջ խնդիրներ ունի թվերի հետ։